stanford-oval/wikipedia huggingface dataset:
เกล็ดหิมะ (สแลง)
ความเป็นมาและการใช้งาน > เจเนอเรชันเกล็ดหิมะ

คำว่า เจเนอเรชันเกล็ดหิมะ หรือ เจเนเรชันสโนว์เฟลก หรือ คนรุ่นเกล็ดหิมะ (Generation Snowflake หรือ Snowflake Generation) ได้รับความนิยมจากหนังสือ I Find That Offensive ! ของ แคลร์ ฟ็อกซ์ ตีพิมพ์ในปี ค.ศ. 2016 ซึ่งกล่าวถึงเหตุการณ์การถกเถียงกันที่เกิดขึ้นระหว่างนักศึกษามหาวิทยาลัยและคณบดีวิทยาลัย นิโคลัส เอ. คริสทาคิส (Nicholas Christakis) ที่เกิดขึ้นในปีค.ศ. 2015 ที่มหาวิทยาลัยเยล[ต้องการอ้างอิง] การเผชิญหน้ากันนี้ได้รับการบันทึกและอัปโหลดในยูทูบ ซึ่งแสดงภาพนักศึกษามหาวิทยาลัยกำลังโต้เถียงกับคริสทาคิสที่ไม่เห็นด้วยเกี่ยวกับชุดฮาโลวีน และระดับความเหมาะสมของการเข้ามาแทรกแซงของมหาวิทยาลัยเยลในเรื่องเครื่องแต่งกายของนักศึกษา ซึ่งอาจถูกมองว่าเป็นการจัดระเบียบทางวัฒนธรรม ซึ่งฟ็อกซ์อธิบายวิดีโอนี้ว่าเป็นการแสดงภาพของ "การกรีดร้องของกลุ่มนักเรียนผู้ประท้วงในลักษณะการตีโพยตีพาย" (อาการอ่อนไหวของการแสดงอารมณ์ที่มากเกินที่ควรเป็น) และปฏิกิริยาสะท้อนที่มีต่อวิดีโอไวรัลนี้นำไปสู่การตั้งคำนิยามเชิงดูหมิ่นต่อนักเรียนกลุ่มนั้น ว่าเป็น "เจเนอเรชันเกล็ดหิมะ"
"เจเนอเรชันเกล็ดหิมะ" เป็นหนึ่งในศัพท์แห่งปีของพจนานุกรมภาษาอังกฤษฉบับคอลลินส์ในปีค.ศ. 2016 โดยให้คำจำกัดความของคำนี้ในลักษณะเหมารวมว่า หมายถึง "คนหนุ่มสาวในยุคคริสต์ทศวรรษที่ 2010 ที่ถูกมองว่ามีความยืดหยุ่นน้อยกว่า และมีแนวโน้มที่จะกระทำความผิดมากกว่าคนรุ่นก่อน ๆ "
คำว่า เจเนอเรชันเกล็ดหิมะ หรือ เจเนเรชันสโนว์เฟลก ยังมักเกี่ยวข้องกับนัยยะของการกระตุ้นเตือนและพื้นที่ปลอดภัย (ในบริบทของการค่อนแคะบุคคลที่แสวงหาเซฟโซน การหาที่ปลอดภัยในการหลบเลี่ยงจากสิ่งใด ๆ ) หรือใช้เพื่ออธิบายต่อคนหนุ่มสาวว่านี่เป็นการต่อต้านเสรีภาพในการพูด โดยเฉพาะในแนวปฏิบัติที่เรียกว่า การปิดปาก (Deplatforming) (เป็นรูปแบบของการเคลื่อนไหวทางการเมือง หรือการสร้างความยับยั้งชั่งใจ โดยบุคคล กลุ่มบุคคล หรือองค์กร ด้วยเป้าหมายในการปิดโอกาสผู้พูดหรือสุนทรพจน์ที่มีการโต้เถียง หรือการปฏิเสธไม่ให้เข้าถึงสถานที่ที่จะแสดงความคิดเห็น) นอกจากคำนี้ยังเกี่ยวข้องกับนัยยะของการเพิ่มขึ้นปัญหาสุขภาพจิตในหมู่คนหนุ่มสาว
ความเป็นมาและการใช้งาน > การใช้งานอื่น

ในช่วงทศวรรษ 1970 ตามพจนานุกรมคำแสลงฉบับกรีน ศัพท์ เกล็ดหิมะ ถูกใช้เพื่ออธิบายถึง "คนผิวขาวหรือคนดำที่ถูกมองว่าทำตัวเหมือนคนขาวมากเกินไป" ซึ่งมีต้นกำเนิดย้อนไปถึงสมัยการยกเลิกการค้าทาส ในคริสต์ศตวรรษที่ 18
ความเป็นมาและการใช้งาน > การใช้งานอื่น > ในที่ทำงาน

ในปี 2560 บริษัทการตลาดแห่งหนึ่งในสหรัฐอเมริกาได้สร้าง "การทดสอบความเป็นพวกเกล็ดหิมะ" (snowflake test) เพื่อใช้ในกระบวนการจ้างงานเพื่อตัดผู้สมัครงานที่มีแนวโน้มของความอ่อนไหวและความเสรีนิยมที่มากเกินไป ซึ่งเชื่อว่ามักอาจส่งผลให้โกรธเคืองง่ายเกินไป" คำถามในการทดสอบดังกล่าวจำนวนมาก ถูกตั้งมาเพื่อประเมินท่าทีของผู้สมัครที่มีต่อ ประเทศสหรัฐอเมริกา ตำรวจ และอาวุธปืน อย่างไรก็ตาม Cary Cooper (นักจิตวิทยาและนักวิชาการ) จากสถาบันธุรกิจแมนเชสเตอร์ แห่งมหาวิทยาลัยแมนเชสเตอร์ ให้ความเห็นว่า การทดสอบนี้เป็นกลยุทธ์ทางธุรกิจที่แย่ในการดึงดูดผู้สมัครงานรุ่นเยาว์ที่มีความสามารถ
ในวัฒนธรรมสมัยนิยม

ในเดือนมีนาคมปี 2017 แซเทอร์เดย์ไนต์ไลฟ์ รายการตลกสเก็ตช์ภาพสดของชาวอเมริกัน ออกอากาศเกี่ยวกับ หมาของทรัมป์ (ซึ่งด้วยความช่วยเหลือทางเทคโนโลยี) สามารถพูดตำหนิมนุษย์ที่ต่อต้านทรัมป์ในห้องว่าเป็น "พวกเกล็ดหิมะเสรีนิยม"
ดูเพิ่ม

วยาคติ (Ageism)
วัฒนธรรมต่อต้าน (Counterculture)
Cuckservative
Exceptionalism
Echo chamber (media)
ช่องว่างระหว่างวัย (Generation gap)
Generationism
ความรู้สึกว่าตนเขื่อง (Grandiosity)
Identity politics
เจเนเรชันมี (Me generation)
Misandry
ความหลงตนเอง (Narcissism)
Outrage porn
ความถูกต้องทางการเมือง (Political correctness)
Separatist feminism
Social justice warrior
Special rights
เจเนเรชันสตรอเบรรี่ (Strawberry generation)
การเหมารวม (Stereotype)
Supremacism
เกิดมาเป็นเจ้าพ่อ

| เกิดมาเป็นเจ้าพ่อ |
| --- | --- |
หน้าปกดีวีดี
กำกับ: แอนดริว เลา
เขียนบท: แมนเฟรด หว่อง
อำนวยการสร้าง: แมนเฟรด หว่อง
นักแสดงนำ: เจิ้ง อี้เจี้ยน เฉิน เสี่ยวชุน ซอนนี่ ชิบะ ซูฉี เหอ ยุ่นตง ว่าน จือเหลียง อู๋ จินหยู
กำกับภาพ: แอนดริว เลา
ผู้จัดจำหน่าย:  โกลเดน ฮาร์เวสต์  สหมงคลฟิล์ม
วันฉาย:  21 กรกฎาคม ค.ศ. 2000    11 สิงหาคม ปีเดียวกัน
ความยาว: 118 นาที
ประเทศ: ฮ่องกง
ภาษา: กวางตุ้ง จีนกลาง ญี่ปุ่น ฮกเกี้ยน อังกฤษ
ก่อนหน้านี้: Young and Dangerous 5 (ค.ศ. 1998)
ข้อมูลจาก IMDb
เกิดมาเป็นเจ้าพ่อ (จีนตัวเต็ม: 勝者為王, จีนตัวย่อ: 胜者为王, อังกฤษ: Born to be King) ภาพยนตร์สัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน, ซอนนี่ ชิบะ, ซูฉี, เหอ ยุ่นตง, ว่าน จือเหลียง, อู๋ จินหยู กำกับการแสดงโดย แอนดริว เลา
เนื้อเรื่อง

ไก่ป่า (เฉิน เสี่ยวชุน) ลูกน้องคนสนิทของ เฉิน ห้าวหนาน (เจิ้ง อี้เจี้ยน) ของแก๊งค์หงเซิน  มาเฟียของฮ่องกง กำลังจะเป็นลูกเขยของ คุซาการิ (ซอนนี่ ชิบะ) หัวหน้าแก๊งค์ยามาโต้ของญี่ปุ่น  ขณะเดียวกันนั้นทางฝั่งไต้หวันทางแก๊งค์ 3 สหาย ก็เกิดความขัดแย้งกันเมื่อสมาชิกเกิดความเห็นแตกแยกกันว่าจะสยบยอมต่อรัฐบาลชุดใหม่ที่กำลังจะมี เฉิน สุยเปี่ยน ขึ้นเป็นประธานาธิบดีดีหรือไม่ เสี่ยหลุย หรือ หลุย ฟุกวาน (เหอ ยุ่นตง) ลูกชายหัวหน้าแก๊งค์เพิ่งเรียนจบจากสหรัฐอเมริกา เข้ามามีอิทธิพลในแก๊งค์แทนบิดาที่จากไป  ขณะเดียวกัน อาเฉิง (ว่าน จือเหลียง) หัวหน้าแก๊งค์หงเซินก็กำลังจะวางมือ โดยหันไปใช้ชีวิตเรียบง่ายที่ประเทศไทย และถ่ายโอนอำนาจให้แก่ เฉิน ห้าวหนาน ดังนั้น หลุย ฟุกวานจึงวางแผนกำจัดอิทธิพลของบรรดาแก๊งค์ต่าง ๆ ให้ราบคาบ ด้วยการส่ง อากิระ (จาง เหยาหยาง) ลูกน้องคนสนิทไปเก็บสมาชิกคนสำคัญของแก๊งค์ต่าง ๆ เพื่อให้เข้าใจผิดว่า ไก่ป่า เป็นผู้บงการ
เบื้องหลัง

Born to be King นับเป็นภาพยนตร์ชุดในภาพยนตร์ซีรีส์ชุด Young and Dangerous หรือในชื่อภาษาไทยว่า กู๋หว่าไจ๋ ในเรื่องนี้นับเป็นภาคที่ 6 ดังนั้นจึงมีอีกชื่อหนึ่งว่า  Young and Dangerous 6
โดยใช้ทีมงาน ผู้กำกับฯ และนักแสดงส่วนใหญ่จาก The Strom Riders หรือ ฟงอวิ๋น ขี่พายุทะลุฟ้า ที่เคยประสบความสำเร็จมาก่อนในปี ค.ศ. 1998 เป็นส่วนใหญ่
แหล่งข้อมูลอื่น

จาก IMDb (อังกฤษ)
เก้งอินโดจีน

| เก้งอินโดจีน> สถานะการอนุรักษ์ |
| --- | --- |
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Cervidae
วงศ์ย่อย:: Muntiacinae
สกุล:: Muntiacus
สปีชีส์:: M.  rooseveltorum
ชื่อทวินาม
Muntiacus rooseveltorum (Osgood, 1932)


แผนที่แสดงการกระจายพันธุ์ของเก้งอินโดจีน
ชื่อพ้อง
 Muntiacus feae rooseveltorum
เก้งอินโดจีน หรือ เก้งโรสเวลต์ (อังกฤษ: Roosevelt's muntjac) เป็นเก้งชนิดหนึ่ง มีชื่อวิทยาศาสตร์ว่า Muntiacus rooseveltorum
เป็นเก้งที่มีข้อมูลทางวิชาการน้อยมาก โดยถูกพบตัวครั้งแรกในปี พ.ศ. 2475 ใกล้กับเมืองพงสาลี แขวงหลวงพระบาง ทางตอนเหนือของลาว และในปี พ.ศ. 2539 พบซากที่สันนิษฐานของเก้งที่เชื่อว่าน่าจะเป็นเก้งอินโดจีนอีกครั้ง ในแขวงเชียงขวาง
โดยสันนิษฐานว่า อาจกระจายพันธุ์อยู่ในป่าดิบเขา หรือพื้นที่ที่ราบสูงทางตะวันออกของแม่น้ำโขง และอาจมีการกระจายพันธุ์ในเวียดนามด้วย โดยมีรูปร่างหน้าตาคล้ายกับเก้งหม้อ (M. feae) ต่อมน้ำตามีขนาดเล็กคล้ายกับเก้งธรรมดา (M. muntjak) โดยในบางข้อมูลจะจัดให้เป็นชนิดย่อยของเก้งหม้อด้วยซ้ำ
เก้าอี้บาร์เซโลนา

| --- | --- |

ผู้ออกแบบ: ลุดวิก มีส ฟาน เดอร์ โรห์และลิลลี ไรซ์
ปีออกแบบ: 1929
วัสดุ: โครงเหล็กชุบโครเมียม เบาะหนังบุโฟม
รูปแบบ: นวยุคนิยม
สูง: 75 ซm (30 in)
กว้าง: 75 ซm (30 in)
ลึก: 75 ซm (30 in)
เก้าอี้บาร์เซโลนา (อังกฤษ: Barcelona chair) เป็นเก้าอี้ที่ออกแบบโดยลุดวิก มีส ฟาน เดอร์ โรห์และลิลลี ไรซ์ เดิมทีออกแบบไว้สำหรับอาคารเยอรมันพาวิลเลียน ที่ใช้ออกในงานอินเตอร์เนชันแนลเอกซ์โพซิชัน 1929 เมืองเจ้าภาพคือบาร์เซโลนา แคว้นกาตาลุญญา ประเทศสเปน ใช้งานครั้งแรกที่วิลลาทูเกนด์แฮต ที่ได้รับการจดทะเบียนให้เป็นมรดกโลก ออกแบบโดยลุดวิก มีส ฟาน เดอร์ โรห์ ที่เมืองเบอร์โน ประเทศเช็กเกีย
เกีย ซีเฟีย

| เกีย ซีเฟีย |
| --- | --- |

ภาพรวม
บริษัทผู้ผลิต: เกีย
เริ่มผลิตเมื่อ: กันยายน พ.ศ. 2535 - 2546
แหล่งผลิต: South Korea: Hwaseong (Hwaseong Plant) Indonesia: Purwakarta (Timor Putra Nasional) / Cikampek (PT. Keihin Indonesia) Egypt: Cairo (AAV) Malaysia: Gurun (NAM) Malaysia: Pekan (AMM) Russia: Izhevsk (IzhAvto) Pakistan: Sujawal (Dewan Farooque Motors)
ตัวถังและช่วงล่าง
ประเภท: รถยนต์นั่งขนาดเล็ก (Compact Car)
รูปแบบตัวถัง: ซีดาน 4 ประตู station wagon 5 ประตู (เฉพาะรุ่นแรก; อินโดนีเซีย) ลิฟท์แบ็ค 5 ประตู
รุ่นที่คล้ายกัน: โตโยต้า โคโรลล่า ฮอนด้า ซีวิค นิสสัน ซันนี่/ทีด้า/ซิลฟี มิตซูบิชิ แลนเซอร์ มาสด้า 323/3 ซูซูกิ เอสทีม/เอริโอ/SX4 ซูบารุ อิมเพรสซ่า ไดฮัทสุ อัพพลอส อีซูซุ เจมินิ แดวู นิวบีรา/ลาเซ็ตติ ฮุนได เอลันตร้า/ไอ30 เชฟโรเลต ครูซ ฟอร์ด เอสคอร์ท/เลเซอร์/โฟกัส เปอโยต์ 308/408 ซีตรอง C4/DS4 โฟล์กสวาเกน กอล์ฟ/เจ็ตตา สโกด้า ออกตาเวีย โอเปิล คาเด็ท/แอสตร้า ไครสเลอร์ นีออน โปรตอน เพอร์โซนา/เพรเว่ วอลโว่ S40 เซียท โทเลโด
ระบบส่งกำลัง
เครื่องยนต์: 1.5  L B5-ME I4 (เฉพาะรุ่นแรก) 1.5  L B5-DE I4 1.6  L B6D I4 1.8 L BP I4
ระบบเกียร์: ธรรมดา 5-speed G5M อัตโนมัติ 4-speed F4A-EL
ระยะเหตุการณ์
รุ่นก่อนหน้า: เกีย แคพพิตัล  / เกีย คอนคอร์ด
รุ่นต่อไป: เกีย เซราโต / เกีย ฟอร์เต้
เกีย ซีเฟีย (อังกฤษ: Kia Sephia) เป็นรถยนต์นั่งขนาดเล็ก (Compact Car) ที่ผลิตโดย เกีย เริ่มผลิตในปี พ.ศ. 2535 เพื่อทดแทนรุ่นเก่าอย่าง เกีย แคพพิตัล (อังกฤษ: Kia Capital) และเลิกผลิตไปในปี พ.ศ. 2546 ชื่อ Sephia นั้นได้มาจากคำ 6 คำดังต่อไปนี้ "Style" "Elegant" "Powerful" "Hi-tech" "Ideal" "Auto
รุ่นที่ 1 (พ.ศ. 2535-2540)

เกีย ซีเฟีย รุ่นที่ 1 เปิดตัวเมื่อปี พ.ศ. 2535 รุ่นนี้ใช้แพลตฟอร์มร่วมกับมาสด้า แฟมิเลีย โดยมีฐานการประกอบอยู่ที่ประเทศเกาหลีใต้ มีตัวถังซีดาน 4 ประตู และแฮทช์แบค 5 ประตู มีเครื่องยนต์เบนซิน 1.5 ,1.6 และ 1.8 ลิตร ใช้เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,500 มม. ความยาว 4,360 มม. ความกว้าง 1,695 มม. และความสูง 1,390 มม.
นอกจากนี้ ในตลาดยุโรปจะถูกส่งออกโดยใช้ชื่อว่า เกีย เมนเตอร์ (อังกฤษ: Kia Mentor) อีกด้วย
ในประเทศไทย ทางบริษัท พรีเมียร์เกียมอเตอร์ จำกัด เคยนำเข้าซีเฟียรุ่นที่ 1 มาขายเมื่อปี พ.ศ. 2538 โดยมีราคาขายอยู่ที่ 475,000 บาท และเป็นรุ่นที่ทางพรีเมียร์เกียมอเตอร์วางไว้เป็นรุ่นหลักในการทำตลาด ควบคู่ไปกับเกีย สปอร์ตเทจ แต่ซีเฟียกลับไม่ประสบความสำเร็จในตลาดเมืองไทย เนื่องจากสปอร์ตเทจประสบความสำเร็จมากกว่า เนื่องจากในขณะนั้นตัวเลือกในตลาด SUV ยังมีไม่มากนัก เมื่อเกียนำเข้าสปอร์ตเทจมาขายจึงได้รับความนิยมมาก จึงเปลี่ยนแผนมาทำตลาดสปอร์ตเทจเป็นหลัก ก่อนที่จะค่อยๆ เงียบหายไปจากกระแสตลาด จนกว่ายนตรกิจ คอร์เปอเรชั่นจะมารับช่วงต่อการผลิตและจัดจำหน่ายเกียในเมืองไทยจนถึงปัจจุบัน ทำให้ซีเฟียในปัจจุบันหาพบได้ยากมาก
รุ่นที่ 2 (พ.ศ. 2540-2546)

เกีย ซีเฟีย รุ่นที่ 2 เปิดตัวเมื่อปี พ.ศ. 2540 มีฐานการประกอบที่ประเทศเกาหลีใต้ ,อียิปต์และรัสเซีย มีตัวถัง 2 แบบคือซีดาน 4 ประตูและลิฟท์แบค 5 ประตู (ลิฟท์แบค คือ รถซีดานที่สามารถเปิดกระโปรงหลังได้เหมือนรถแฮทช์แบค) ใช้เครื่องยนต์ 1.5 ,1.6 ,1.8 และ 2.0 ลิตร เป็นเครื่องยนต์เบนซินทั้งหมด ใช้เกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,560 มม. ความยาวรุ่นซีดานปี 1997 4,530 มม. ปี 2001 4,510 มม. รุ่นลิฟท์แบค 4,525 มม. ความกว้างรุ่นซีดาน 1,700 มม. รุ่นลิฟท์แบค 1,725 มม. ความสูงรุ่นซีดาน 1,410 มม. รุ่นลิฟท์แบค 1,425 มม.
เกีย ซีเฟีย รุ่นที่ 1
เกีย ซีเฟีย รุ่นที่ 2
เก่งกับเฮง

| เก่งกับเฮง |
| --- | --- |
กำกับ: Eric Tsang
เขียนบท: Raymond Wong
อำนวยการสร้าง: Karl Maka Dean Shek
นักแสดงนำ: Sam Hui Karl Maka
กำกับภาพ: Henry Chan
ตัดต่อ: Tony Chow
ดนตรีประกอบ: Sam Hui Teddy Robin Kwan
ผู้จัดจำหน่าย:  Cinema City Co. Ltd.  Anchor Bay Entertainment
วันฉาย:  1982
ความยาว: 80 min.
ประเทศ: Hong Kong
ภาษา: Cantonese
ต่อจากนี้: เก่งกับเฮง 2
เก่งกับเฮง (อังกฤษ: Aces Go Places) เป็นภาพยนตร์ฮ่องกงแนวแอคชั่นตลกออกฉายครั้งแรกในปี ค.ศ. 1982
เนื้อเรื่องย่อ

เก่งกับเฮง เล่าถึงจอมโจรชื่อดังนาม คิงคอง ที่จับพลัดจับผลูต้องมาช่วยตำรวจจับหัวขโมยระดับชาตินาม ถุงมือขาว โดยมี
ผู้หมวดอัลเบิร์ตและผู้หมวดแนนซี่เป็นผู้ช่วย
แกดเจ็ต

สมาร์ตวอตช์คือแกดเจ็ตที่พบได้บ่อย
แกดเจ็ต (อังกฤษ: Gadget) มีสองความหมายด้วยกัน คือ โปรแกรมคอมพิวเตอร์เสริมขนาดเล็ก ที่ช่วยให้ผู้ใช้ใช้งานได้ง่ายขึ้น เปรียบเสมือนชอตคัต เช่น การบอกเวลาจากนาฬิกา การติดตามข่าวสาร ฟังวิทยุ หรือตรวจสอบราคาหุ้น โดยแกดเจ็ตจะช่วยย่นเวลาในการเปิดเบราว์เซอร์เพื่อเรียกดูข้อมูลทีละรายการ เปลี่ยนเป็นการนำข้อมูลดังกล่าวมาไว้บนเดสต์ทอป ในอีกความหมายถึง แกดเจ็ต คือ อุปกรณ์หรือสิ่งประดิษฐ์ที่นำมาใช้กับโน้ตบุ๊กหรืออาจจะหมายถึงของเล่นไฮเทคที่มีความล้ำยุค
เก๋ากี่

| เก๋ากี่ |
| --- | --- |

ผลของ Lycium barbarum

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Euasterids I
อันดับ:: Solanales
วงศ์:: Solanaceae
สกุล:: Lycium
สปีชีส์:: L.  barbarum
ชื่อทวินาม
Lycium barbarum L.

ชื่อพ้อง
 Boberella halimifolia (Mill.) E.H.L.Krause  Jasminoides flaccidum Moench  Lycium halimifolium Mill.  Lycium turbinatum Veill.  Lycium vulgare Dunal  Teremis elliptica Raf.
เก๋ากี่ หรือ เก๋ากี้, เก๋ากี๋, เก๋าคี่ (ชื่อทางการค้า: โกจิเบอรี่; อังกฤษ: Wolfberry) เป็นคำยืมจากภาษาจีนแต้จิ๋ว เป็นไม้พุ่มผลัดใบ ขึ้นได้ดีบนภูเขาหรือตามไหล่เขา ปลูกได้ทุกภูมิภาคของประเทศจีน ชอบอากาศเย็น ใบอ่อนกินเป็นผัก ผลเล็กสีแดงแสด มีรสหวานกลมกล่อม นิยมกินสดๆ หรืออบแห้งกินเป็นของว่าง หรือใส่ในอาหารโดยเฉพาะอย่างยิ่งใส่ในแกงจืด เก๋ากี้ มีสรรพคุณทางยา กล่าวกันว่า เป็นพืชสมุนไพรที่คนทั่วโลกนิยมกินกันมากที่สุดนอกจากนี้ยัง
เป็นชื่อทั่วไปที่ใช้เรียกผลไม้ซึ่งมีสปีชีส์ที่ใกล้เคียงกันสองชนิด คือ Lycium barbarum (จีน: 寧夏枸杞; พินอิน: Níngxià gǒuqǐ) และ L. chinense (จีน: 枸杞; พินอิน: gǒuqǐ)
เก็บภาษี (มาซาชิโอ)

| เก็บภาษี |
| --- | --- |

ศิลปิน: มาซาชิโอ 
ปี: คริสต์ทศวรรษ 1420
ประเภท: จิตรกรรมฝาผนัง
สถานที่: ชาเปลบรันคาชชิ, ฟลอเรนซ์
เก็บภาษี (อังกฤษ: Tribute Money) เป็นจิตรกรรมฝาผนังที่เขียนโดยมาซาชิโอจิตรกรสมัยเรอเนซองส์คนสำคัญชาวอิตาลี ที่เขียนราวคริสต์ทศวรรษ 1420 ภายในชาเปลบรันคาชชิ, ภายในวัดซานตามาเรียเดลคาร์มิเนในเมืองฟลอเรนซ์ในประเทศอิตาลี งานชิ้นนี้ถือกันว่าเป็นงานชิ้นที่ดีที่สุดชิ้หนึ่งของมาซาชิโอและเป็นงานชิ้นสำคัญของการวิวัฒนาการของศิลปะยุคฟื้นฟูศิลปวิทยาในอิตาลี
ภาพเขียนนี้เป็นส่วนหนึ่งในภาพชุดชีวิตของนักบุญปีเตอร์ เป็นฉากจากพระวรสารนักบุญแม็ทธิว สิ่งที่สำคัญของภาพเขียนนี้คือการใช้วิธีการเขียนภาพแบบใหม่ที่เป็นลักษณะทัศนมิติ และ “ค่าต่างแสง” หรือการเขียนที่ใช้แสงเงาที่ตัดกัน ภาพเขียนได้รับความเสียหายอย่างหนักจนกระทั่งมาได้รับการบูรณปฏิสังขรณ์ในคริสต์ทศวรรษ 1980
ดูเพิ่ม

มาซาชิโอ
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
แกนกลางของปักกิ่ง

| --- | --- |
北京中轴线 The Central Axis of Beijing
ภาพถ่ายทางอากาศของเส้นแกนแกลางปักกิ่ง ค.ศ 1958-1959

ก่อตั้ง: ค.ศ. 2013
ที่ตั้ง: ปักกิ่ง สาธารณรัฐประชาชนจีน
พิกัดภูมิศาสตร์: 39°32′44″N 116°13′58″E﻿ / ﻿39.545650°N 116.232683°E﻿ / 39.545650; 116.232683
| แกนกลางของปักกิ่ง The Central Axis of Beijing  (including Beihai) * |
| --- | --- |
  แหล่งมรดกโลกโดยยูเนสโก
ประเทศ: กรุงปักกิ่ง  จีน
ประเภท: มรดกโลกทางวัฒนธรรม
เกณฑ์พิจารณา: (i) (iii) (iv) (vi)
ประวัติการขึ้นทะเบียน
ขึ้นทะเบียน: 2556 (คณะกรรมการสมัยที่ 37)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
แกนกลางของปักกิ่ง (จีน: 北京中轴线; อังกฤษ: The Central Axis of Beijing) เป็นแนวแกนกลางของกรุงปักกิ่ง สาธารณรัฐประชาชนจีน ทอดยาวเป็นแนวเส้นตรงทิศเหนือ-ทิศใต้ ความยาว 7.86 กิโลเมตร เริ่มต้นจากทิศใต้ที่ ประตูหย่งติ้ง ลากเป็นเส้นตรงไปทางทิศเหนือผ่านจตุรัสเทียนอันเหมิน ประตูอันเหมิน จนถึงพระราชวังต้องห้าม ประตูอู่ พระที่นั่งไท่เหอ ซึ่งถือว่าเป็นจุดกึ่งกลางกรุงปักกิ่งพอดี ผ่านกลางพระราชวังผ่านเนินเขาจิ่งชาน จนไปจบที่หอระฆังและกลองเมื่อวันที่ 29 มกราคม พ.ศ. 2556 ได้รับการขึ้นบัญชีรายชื่อเบื้องต้นมรดกโลกของยูเนสโก แกนกลางของปักกิ่งนั้นมีความสำคัญในโครงการเทศบาลของปักกิ่ง
ประวัติความเป็นมาของแกนกลางของปักกิ่ง การศึกษาเชื่อว่าแกนนี้ไม่ได้ขยายไปในแนวเหนือใต้ตรง ๆ แต่มีความเอียงเล็กน้อย 2 องศาแกนกลางนี้ถูกออกแบบ เริ่มต้นตั้งแต่ราชวงศ์หยวนได้สร้างเมืองหลวงของราชวงศ์หยวนคือ "ต้าดู" ทางตะวันออกเฉียงเหนือของปักกิ่งในปัจจุบัน เพื่อให้สอดคล้องกับแหล่งแซนาดู ซึ่งเป็นเมืองหลวงแห่งอื่นของอาณาจักร มีแกนกลางของเมืองยาว 3.7 กิโลเมตร จากนั้นเมื่อราชวงศ์หมิงขึ้นมาปกครองจึงนำแนวคิดการสร้างเมืองหลวงของราชวงศ์หยวนมาใช้และพัฒนาต่อในการสร้างกรุงปักกิ่ง หลังจากการพัฒนาของราชวงศ์หมิงและชิงในที่สุดแกนกลางของปักกิ่งก็ขยายไปถึง 7.86 กิโลเมตร
เก็ตสึโนวาเดอะเฟิสต์ซิงเกิล

| เก็ตสึโนวาเดอะเฟิสต์ซิงเกิล |
| --- | --- |

อีพีโดยเก็ตสึโนวา
วางตลาด: 10 พฤศจิกายน พ.ศ. 2551
แนวเพลง: ป็อป ร็อก โพสต์พังค์ บริทป็อป
ค่ายเพลง: สนามหลวงการดนตรี
:  
เก็ตสึโนวาเดอะเฟิสต์ซิงเกิล (อังกฤษ: Getsunova The First Single) เป็นอีพีอัลบั้มเปิดตัวของเก็ตสึโนวา วงดนตรีจากค่ายสนามหลวงการดนตรี
ข้อมูลอัลบั้ม

เก็ตสึโนวาเดอะเฟิสต์ซิงเกิล อีพีอัลบั้มเปิดตัวของเก็ทสึโนวา มีเพลงจำนวน 3 เพลง โดยมีเพลง "กล่อม" เป็นซิงเกิลแรก
อีพีอัลบั้มนี้ทำออกมาในรูปแบบจำนวนจำกัดเพียง 3000 ชุด และออกจำหน่ายครั้งแรกในงานแฟตเฟสติวัล ครั้งที่ 7 ในวันที่ 10 - 11 พฤศจิกายน พ.ศ. 2550 และนำออกจำหน่ายอย่างเป็นทางการอีกครั้งในวันที่ 13 พฤศจิกายน พ.ศ. 2551[ต้องการอ้างอิง]
การทำงานในอัลบั้มนี้มีความซับซ้อนอยู่ที่สมาชิกแต่ละคนอยู่ห่างกันคนละประเทศ โดย เนม นักร้องนำ และ นต มือกีตาร์ กำลังศึกษาอยู่ที่ประเทศอังกฤษ ส่วน นาฑี กำลังศึกษาอยู่ที่ Bentley College เมืองบอสตัน ประเทศสหรัฐอเมริกา และคนสุดท้าย ไปป์ ที่กำลังศึกษาอยู่ที่วิทยาลัยดนตรี มหาวิทยาลัยรังสิต
แนวเพลงในอัลบั้มจะเป็นป็อป ร็อก ที่มีความเป็น โพสต์พังค์ และ บริทป็อป เข้ามาผสม รวมถึงการแต่งกายของวงที่เป็นสไตล์วัยรุ่นอังกฤษ
รายชื่อเพลง

กล่อม
คนคนเดียว
Too Late
ซมซาน
แกนหมุนของโลก

ภาพเคลื่อนไหวแสดงการหมุนของโลกรอบแกน
การเอียงของแกนหมุนของโลก โดยแกนหมุน (เส้นทึบ) จะเอียงทำมุมประมาณ 23.4 องศาเมื่อเทียบกับแกนการหมุนรอบดวงอาทิตย์ (เส้นประ)
แกนหมุนของโลก (อังกฤษ: Earth's axis) คือแกนที่โลกหมุนรอบตัวเองและหมายถึงเส้นตรงที่ไม่เคลื่อนที่ระหว่างขั้วโลกเหนือและขั้วโลกใต้ นอกจากโลกแล้ว ดาวเคราะห์และดาวบริวาร อื่นก็มีแกนของการหมุนรอบตัวเองเช่นกัน
แกนหมุนของโลกเอียงประมาณ 23.4 องศา เมื่อเทียบกับแกนการหมุนรอบดวงอาทิตย์ และทำมุม 66.6 องศาเมื่อเทียบกับระนาบสุริยวิถี
เก้าลูก

| --- | --- |

สมาพันธ์สูงสุด: สมาคมกีฬาพูล-บิลเลียดโลก
เล่นครั้งแรก: คริสต์ทศวรรษ 1920
ลักษณะเฉพาะ
การปะทะ: ไม่
ผู้เล่นในทีม: เดี่ยวหรือคู่
แข่งรวมชายหญิง: ใช่
อุปกรณ์: อุปกรณ์บิลเลียด
จัดแข่งขัน
ประเทศ ภูมิภาค: ทั่วโลก
เวิลด์เกมส์: 2001
เก้าลูก (อังกฤษ: Nine-ball, 9-ball) เป็นพูลร่วมสมัย อาจจะมีการเล่นในวงสังคมและบริเวณภายในสถานที่ โดยจะมีการแข่งขันซึ่งแต่ละในจำนวนของผู้เล่นและกฎระเบียบที่ถูกกำหนดโดยผู้ให้การสนับสนุน ในทศวรรษที่ผ่านมาเก้าลูกได้กลายเป็นเกมการแข่งขันที่นิยมในพูลอาชีพได้แก่ สมาคมบิลเลียดพูลโลก  (World Pool-Billiard Association)  สมาคมบิลเลียดอาชีพหญิง (Women's Professional Billiard Association) และ สมาคมนักเล่นพูลอาชีพแห่งสหรัฐอเมริกา (United States Professional Poolplayers Association)
วิธีการเล่น

การเล่นใช้ไม้คิวและลูกบิลเลียดมีลูกสีขาว 1 ลูก เก้าลูกจะเล่นบนโต๊ะบิลเลียดที่มีหกและสิบลูก ให้ใช้ลูกขาวในการแทงเท่านั้น โดยให้แทงลูกบิลเลียดให้ลงทุกลูก  โดยให้กลิ้ง หมายเลข 1 ถึง 9 ลงหลุมไปในหลุมตามลำดับ (แทงลงหลุมตั้งแต่ลูกหมายเลข 1 2 3 4 5 6 7 8 และ 9) หากแทงลูกที่ถูกต้องลงหลุมซึ่งเป็นบอลลูกหมายเลข 9 (หากแทงหมายเลข 9 ลงหลุมก่อนเกมสิ้นสุด) ลงหลุมไปโดยลงหลุมหลังจากบอลถูกกระแทกเป็นครั้งแรก (แทงกระทบสองครั้งหรือสามครั้ง) หากลูกสีขาวลงหลุม ผู้เล่นฝั่งตรงข้ามจะสามารถตั้งลูกใหม่ได้ในบนโต๊ะบิลเลียด
เก้าอี้ว่าง

| --- | --- |

ผู้ประพันธ์: เจ. เค. โรว์ลิ่ง
ชื่อเรื่องต้นฉบับ: The Casual Vacancy
ผู้แปล: เจริญเกียรติ ธนสุขถาวร
ประเทศ: อังกฤษ
ภาษา: อังกฤษ
สำนักพิมพ์: สำนักพิมพ์นานมีบุ๊คส์
วันที่พิมพ์: 19 มกราคม พ.ศ. 2556
พิมพ์ในภาษาอังกฤษ: 27 กันยายน พ.ศ. 2555
หน้า:  503 หน้า  592 หน้า
เก้าอี้ว่าง (อังกฤษ: The Casual Vacancy) เป็นนวนิยายสะท้อนสังคม เขียนโดยเจ. เค. โรว์ลิ่ง วางจำหน่ายในประเทศไทยเมื่อวันที่ 19 มกราคม พ.ศ. 2556 ซึ่งเก้าอี้ว่างถือเป็นนวนิยายผู้ใหญ่เล่มแรกของโรว์ลิ่ง หลังจากเธอใช้เวลาเขียนวรรณกรรมเยาวชนอย่างแฮร์รี่ พอตเตอร์มาเป็นเวลานานถึง 17 ปี ตัวนิยายมีเนื้อหาสะท้อนสังคม ตีแผ่ด้านมืดในจิตใจมนุษย์ ปัญหาต่างๆในสังคม ไม่ว่าจะเป็นเรื่อง ปัญหาของวัยรุ่น ยาเสพติด เซ็กซ์
เล่าถึงเมืองแพกฟอร์ด เมืองเล็กๆทางตะวันตกของอังกฤษ เปิดเรื่องด้วยการตายของแบร์รี่ แฟร์บราเธอร์ สมาชิกของสภาท้องถิ่นแพกฟอร์ด ซึ่งเขาถือว่าเป็นบุคคลสำคัญของแพกฟอร์ดคนหนึ่ง การตายของแบร์รี่ส่งผลกระทบต่อหลายชีวิตในแพกฟอร์ด และทำให้ตำแหน่งของแบร์รี่นั้นว่างลง ด้วยเหตุนี้จึงได้มีการเตรียมการเลือกตั้งซ่อมขึ้น แต่ด้วยเบื้องหลังของการเลือกตั้งครั้งนี้คือการกำหนดชะตากรรมของ ฟีลส์ เคหะชุมชนเสื่อมโทรม เต็มไปด้วยคนติดยา ซึ่งแบร์รี่เคยมีนโยบายให้ฟื้นฟูชุมชนนี้ ทำให้การเลือกตั้งซ่อมครั้งนี้ถูกแตกออกเป็นสองฝ่าย ในขณะเดียวกันวัยรุ่นทำสงครามกับพ่อแม่ การตายของแบร์รี่เริ่มมีผลกระทบต่อทุกคน ทุกชีวิตในแพกฟอร์ดกำลังจะมีส่วนร่วมในการเลือกตั้งครั้งนี้ และแพกฟอร์ดกำลังจะเปลี่ยนไปตลอดกาล
เนื้อเรื่อง

คำอุทิศของ เก้าอี้ว่าง ถูกอุทิศให้แก่ นีลล์ เมอร์เรย์ สามีของโรว์ลิ่ง ซึ่งถือว่าเป็นครั้งที่ 3 แล้วที่โรว์ลิ่งอุทิศให้แก่เขา หลังจากแฮร์รี่ พอตเตอร์ 2 เล่ม คือเล่ม 5 และเล่ม 7 โดยหนังสือถูกแบ่งเป็น 7 ภาคในเล่ม พร้อมคำอธิบายเกี่ยวกับข้อกฎหมายท้องถิ่นต่างๆที่ระบุไว้หน้าบท โดยภายในภาคจะเล่าเหตุการณ์แบ่งเป็นวันๆไปจนจบ
แกมีทิด

แกมีทิด (อังกฤษ: gametid) คือเซลล์สืบพันธุ์ที่เป็นผลมาจากการแบ่งตัวแบบไมโอซิสของแกมีโทไซต์ (gametocyte) ในการเกิดเซลล์สืบพันธุ์ (gametogenesis) แกมีทิดในเพศผู้เรียกว่าสเปอร์มาทิด (spermatid) ส่วนในเพศเมียเรียกว่าโอโอทิด (ootid)
เก็ตส์/ชิลเบร์ตู

เก็ตส์/ชิลเบร์ตู (อังกฤษ: Getz/Gilberto) เป็นสตูดิโออัลบั้มแนวบอสซาโนวาโดยสแตน เก็ตส์ นักแซกโซโฟนชาวอเมริกัน และ ชูเอา ชิลเบร์ตู นักร้องนำเสียงชายและมือกีตาร์ชาวบราซิล และยังได้นักกีตาร์และผู้ประพันธ์แนวแจ๊สบอสซาโนวาชื่อดังอย่างอังโตนีอู การ์ลูช โชบิง เข้าร่วมบันทึกเสียงอีกหลายเพลง อัลบั้มเปิดตัวในเดือนมีนาคม ค.ศ. 1964 ผ่านทางค่ายเวิร์ฟเรเคิดส์ เก็ตส์/ชิลเบร์ตู ยังได้นักร้องเสียงผู้หญิงจาก อัสตรุด ชิลเบร์ตู ซึ่งเป็นภรรยาของชูเอา ชิลเบร์ตู มาเป็นนักร้องให้กับเพลง "Garota de Ipanema" (The Girl from Ipanema) และ "Corcovado" โดยเฉพาะในเพลง "Garota de Ipanema" ได้กลายเป็นหนึ่งในเพลงแนวบอสซาโนวาที่มีชื่อเสียงโด่งดังที่สุด ในเวลาต่อมาก็ได้รับรางวัลแกรมมี สาขาบันทึกเสียงแห่งปี และผลักดันให้ชิลเบร์ตู มีชื่อเสียงไปทั่วโลกอย่างไม่คาดคิดมาก่อน เพลง "Doralice" และ "Para Machucar Meu Coração" ก็ยังส่งเสริมแนวแซมบาบอสซาโนวาคลาสสิก ซึ่งร่วมประพันธ์โดยชิลเบร์ตูและโชบิง
เก็ตส์/ชิลเบร์ตู ได้รับการยกย่องให้เป็นอัลบั้มที่สร้างกระแสและทรงอิทธิพลต่อวงการบอสซาโนวาไปยังทั่วโลก ได้กลายเป็นหนึ่งในอัลบั้มแจ๊สที่มียอดจำหน่ายสูงที่สุดตลอดกาล ด้วยยอดจำหน่ายรวมกว่า 2 ล้านก็อปปี้ในปี ค.ศ. 1964 ได้รับการยกให้เป็นหนึ่งในอัลบั้มที่ดีที่สุดตลอดกาลจากนิตยสารโรลลิงสโตน และนิตยสารไวพ์ (Vipe) และได้ยกเข้าสู่หอเกียรติยศลลาตินในปี ค.ศ. 2001 เก็ตส์/ชิลเบร์ตู ได้รับการคำชมมากมายจากนักวิจารณ์ดนตรี ซึ่งพวกเขาได้ยกย่องเสียงร้องของชิลเบร์ตู ทำนอง จังหวะและความมินิมอลในตัวอัลบั้ม เก็ตส์/ชิลเบร์ตู ยังได้รับรางวัลแกรมมีในสาขาอัลบั้มแจ๊สที่ดีที่สุด และรางวัลเทคนิคเสียงที่ดีที่สุด ในหมวดไม่ใช่ดนตรีคลาสสิก นอกจากนี้อัลบั้มยังกลายเป็นอัลบั้มนอกสัญชาติอเมริกันอัลบั้มแรกที่ได้รับรางวัลแกรมมี สาขาอัลบั้มแห่งปี ประจำปี ค.ศ. 1965
รายชื่อเพลง

| ลำดับ | ชื่อเพลง | ผู้ประพันธ์เพลง | ยาว |
| --- | --- | --- | --- |
| 1. | "The Girl from Ipanema" | อังโตนีอู การ์ลูช โชบิง, วีนีซีอุช จี โมไรช์, นอร์แมน กิมเบล | 5:21 |
| 2. | "Doralice" | แอนโตนิโอ อัลเมลดา, โดริวอล เคย์มมิ | 2:47 |
| 3. | "Para Machucar Meu Coração" | อารี บาร์โรโซ | 5:07 |
| 4. | "Desafinado" | โชบิง, นิวตัน เมนดอนกา | 4:09 |
| 5. | "Corcovado (Quiet Nights of Quiet Stars)" | โชบิง | 4:17 |
| 6. | "Só Danço Samba" | โชบิง, จี โมไรช์ | 3:42 |
| 7. | "O Grande Amor" | โชบิง, จี โมไรช์ | 5:27 |
| 8. | "Vivo Sonhando" | โชบิง | 2:56 |
| ความยาวทั้งหมด: | ความยาวทั้งหมด: | ความยาวทั้งหมด: | 33:46 |
| ลำดับ | ชื่อเพลง | ยาว |
| --- | --- | --- |
| 9. | "The Girl from Ipanema" | 2:54 |
| 10. | "Corcovado" | 2:20 |
| ความยาวทั้งหมด: | ความยาวทั้งหมด: | 39:00 |
คณะผู้สร้างอัลบั้ม

สแตน เก็ตส์ – เทเนอร์แซกโซโฟน
ชูเอา ชิลเบร์ตู – กีตาร์, เสียงร้อง
อังโตนีอู การ์ลูช โชบิง  – เปียโน
เซบาสเตีย เนโต – ดับเบิลเบส
มิลตัน บานานา – กลอง, กลองแทมบูรีน
อัสตรุด ชิลเบร์ตู – เสียงร้องในเพลง "The Girl from Ipanema" และ "Corcovado"
เกาะไทเบอร์

ทิวทัศน์ด้านตะวันออกเฉียงใต้ของเกาะไทเบอร์
ทิวทัศน์เดียวกันในวันที่ 13 ธันวาคม พ.ศ. 2551 เป็นวันที่ระดับน้ำในแม่น้ำไทเบอร์สูงที่สุดในรอบ 40 ปี
ภาพของเกาะไทเบอร์ในภาพพิมพ์เมื่อ พ.ศ. 2136
ภาคใต้ฝั่งตะวันตกของเกาะ
เกาะไทเบอร์  (อังกฤษ: Tiber Island) เป็นเกาะรูปร่างคล้ายเรือที่เกี่ยวข้องกับการเยียวยามานาน เป็นเกาะขนาดเล็กและเพียงเกาะเดียวที่อยู่ในแม่น้ำไทเบอร์ที่ไหลผ่านกรุงโรม ตั้งอยู่ที่โค้งด้านทิศใต้ของของแม่น้ำไทเบอร์ ในกรุงโรม อิตาลี ยาว 270 เมตร และกว้าง 67 เมตร